ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

για την πλήρωση μίας (1) θέσεως επιτόπιου προσωπικού διοικητικής/γραμματειακής υποστήριξης, με καθήκοντα Ιδιαιτέρας Γραμματέως, με Σύμβαση Εργασίας Ορισμένου Χρόνου
Κουβέιτ, 14 Σεπτεμβρίου 2026
Η Πρεσβεία της Ελλάδος στο Κράτος του Κουβέιτ, σύμφωνα με τις διατάξεις του άρθρου 422 του ν. 4781/2021 (Α΄ 31), όπως τροποποιήθηκε και ισχύει, προκηρύσσει την πλήρωση μίας (1) θέσεως επιτόπιου προσωπικού διοικητικής/γραμματειακής υποστήριξης, με καθήκοντα Ιδιαιτέρας Γραμματέως, με σχέση εργασίας Ορισμένου Χρόνου διάρκειας δύο (2) ετών, με δυνατότητα ανανέωσης σύμφωνα με τις ισχύουσες διατάξεις.

Α. Απαραίτητα προσόντα

Οι υποψήφιοι πρέπει:

1. Να έχουν συμπληρώσει το 21ο έτος της ηλικίας τους και να μην έχουν υπερβεί το 60ό έτος κατά τον χρόνο πρόσληψης.

2. Να είναι μόνιμοι κάτοικοι του Κράτους του Κουβέιτ και να διαθέτουν νόμιμο δικαίωμα διαμονής στη χώρα.

3. Να είναι κάτοχοι τίτλου ανώτερης ή ανώτατης εκπαίδευσης.

4. Να διαθέτουν άριστη γνώση της αραβικής, της αγγλικής και της γαλλικής γλώσσας, τόσο προφορικώς όσο και γραπτώς.
5. Να διαθέτουν πολύ καλή γνώση χρήσης ηλεκτρονικών υπολογιστών και εφαρμογών γραφείου, ιδίως επεξεργασίας κειμένου, ηλεκτρονικού ταχυδρομείου, υπολογιστικών φύλλων και ηλεκτρονικής διαχείρισης εγγράφων.

6. Να διαθέτουν οργανωτική ικανότητα, εχεμύθεια, υπευθυνότητα και ικανότητα διαχείρισης πολλαπλών καθηκόντων.

7. Να μην συντρέχει στο πρόσωπό τους κανένα από τα προβλεπόμενα από την ισχύουσα νομοθεσία κωλύματα πρόσληψης.

Για τους Έλληνες άρρενες υποψηφίους που υπέχουν στρατιωτικές υποχρεώσεις απαιτείται η εκπλήρωση αυτών ή η νόμιμη απαλλαγή τους.

Β. Υποβαλλόμενα δικαιολογητικά

Οι ενδιαφερόμενοι καλούνται να υποβάλουν:

1. Αίτηση υποψηφιότητας.

2. Αναλυτικό βιογραφικό σημείωμα.

3. Αντίγραφο διαβατηρίου ή άλλου επίσημου εγγράφου ταυτοποίησης.

4. Αποδεικτικό νόμιμης και μόνιμης διαμονής στο Κράτος του Κουβέιτ.

5. Αντίγραφα τίτλων σπουδών.

6. Αποδεικτικά γνώσης της αραβικής, της αγγλικής και της γαλλικής γλώσσας.

7. Αποδεικτικά προηγούμενης επαγγελματικής εμπειρίας, εφόσον υπάρχουν.

8. Για Έλληνες άρρενες υποψηφίους, πιστοποιητικό στρατολογικής κατάστασης ή άλλο αποδεικτικό εκπλήρωσης ή νόμιμης απαλλαγής από τις στρατιωτικές υποχρεώσεις.

9. Υπεύθυνη δήλωση ότι δεν συντρέχει στο πρόσωπό τους κανένα από τα προβλεπόμενα από την κείμενη νομοθεσία κωλύματα πρόσληψης.

Η Πρεσβεία δύναται να ζητήσει την προσκόμιση πρωτοτύπων ή πρόσθετων δικαιολογητικών σε οποιοδήποτε στάδιο της διαδικασίας.

Γ. Υποβολή αιτήσεων

Οι αιτήσεις και τα απαιτούμενα δικαιολογητικά πρέπει να υποβληθούν έως και την 24η Σεπτεμβρίου 2026, είτε αυτοπροσώπως στην Πρεσβεία της Ελλάδος στο Κράτος του Κουβέιτ είτε ηλεκτρονικά στη διεύθυνση gremb.kuw@mfa.gr.

Εκπρόθεσμες ή ελλιπείς αιτήσεις δεν θα ληφθούν υπόψη.

Καταληκτική ημερομηνία υποβολής αιτήσεων: 24 Σεπτεμβρίου 2026
